Vyhodnotenie medzirezortného pripomienkového konania

Návrh na uzatvorenie Dohody pre vykonávanie rozhodnutia Komisie  zo 7. júna 2011  o udelení dotácie z Fondu solidarity Európskej únie na financovanie mimoriadnych opatrení v Slovenskej republike 

Spôsob pripomienkového konania	26. 5. – 1. 6. 2011 (skrátený postup )	
Počet vznesených pripomienok, z toho zásadných	21/2 	
Počet vyhodnotených pripomienok	 21	
		
Počet akceptovaných pripomienok, z toho zásadných	  12/2 	
Počet čiastočne akceptovaných pripomienok, z toho zásadných	  1/0    	
Počet neakceptovaných pripomienok, z toho zásadných	  6/0	
		
Rozporové konanie (s kým, kedy, s akým výsledkom)	0	
Počet odstránených pripomienok	 0	
Počet neodstránených pripomienok	 0	

Sumár  vznesených pripomienok podľa subjektov:

Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1.	Ministerstvo spravodlivosti Slovenskej republiky 		 	 	 x	
2.	Ministerstvo financií Slovenskej republiky 	7(5o,2z) 	 	 		
3.	Ministerstvo kultúry Slovenskej republiky 	4(4o,0z)	 	 	 	
4.	Ministerstvo hospodárstva Slovenskej republiky 	 	 	x	 	
5.	Ministerstvo dopravy, výstavby a regionálneho rozvoja Slovenskej republiky 	 	 	x 	 	
6.	Ministerstvo pôdohospodárstva a rozvoja vidieka Slovenskej republiky 	 	 	 	 x	
7.	Ministerstvo obrany Slovenskej republiky 	2(2o,0z) 	 	 	 	
8.	Ministerstvo zahraničných vecí Slovenskej republiky 	3 (3o,0z) 	 	 	 	
9.	Ministerstvo práce, sociálnych vecí a rodiny Slovenskej republiky 	1(1o,0z) 	 		 	
10.	Ministerstvo životného prostredia Slovenskej republiky  	 	 	x 	 	
11.	Ministerstvo školstva, vedy, výskumu a športu Slovenskej republiky 	 	 	x 	 	
12.	Ministerstvo zdravotníctva Slovenskej republiky 	1(1o,0z) 	 	 	 	
13.	Úrad vlády Slovenskej republiky 	 	 	x 	 	
14.	Úrad vlády Slovenskej republiky, sekcia vládnej legislatívy-odbor aproximácie práva	3(3o,0z) 	 	 	 	
15.	Splnomoc. vlády Slovenskej republiky pre územnú samosprávu, integr. manažment povodia a krajiny	 	 		x 	
16.	Podpredseda vlády SR pre ľudské práva a národnostné menšiny 	 	 	x 	 	
17.	Odbor vládnej agendy Úradu vlády 	 	 	 	x 	
18.	Národný bezpečnostný úrad			x		
19.	Ústredie práce, sociálnych vecí a rodiny			x		
20.	Protimonopolný úrad Slovenskej republiky			x		
	SPOLU	 				

Vyhodnotenie vecných pripomienok je uvedené v tabuľkovej časti:

Subjekt	Číslo pripomienky	Text pripomienky	Typ	Vyh.	Spôsob vyhodnotenia	
Ministerstvo práce, sociálnych vecí a rodiny SR	1.		anglickej verzii materiálu 
v časti Annex 1, bod 2.1.4. odporúčame nahradiť slovné spojenie „self-governing of Trenčín“ slovným spojením „self-governing region of Trenčín“ a zosúladiť tak celkové znenie bodu 2.1.4. 	O	A		
       Ministerstvo zahraničných vecí SR	2.		k pomenovaniu materiálu 
Odporúčame názov zmluvného dokumentu upraviť nasledovne: „Dohoda medzi vládou Slovenskej republiky a Európskou komisiou na vykonávanie rozhodnutia Komisie z (pozn. uviesť konkrétne číslo) o udelení dotácie z Fondu solidarity Európskej únie na financovanie mimoriadnych opatrení v Slovenskej republike“. Upravené pomenovanie je následne potrebné uvádzať v celom materiáli. 	O	N	Z  dôvodu, že sme povinný dodržať pôvodný názov dohody, ktorý je štandardným  textom používaným  pre všetky dohody v rámci Fondu solidarity.	
	3.		k obalu materiálu 
Na obale materiálu - pod časťou „Predkladá“ odporúčame doplniť časť „Spolupodpisuje: Mikuláš Dzurinda, minister zahraničných vecí Slovenskej republiky“. Gestor Portálu právnych predpisov (PPP) – MS SR odporúča v tejto súvislosti vytvoriť vlastný obal, zodpovedajúci formátu portálu, aj s požadovaným textom, a ten vložiť do PPP do časti vlastný materiál. 	O	A		
	4.		ku vlastnému materiálu 
Do návrhu dohody odporúčame zapracovať ustanovenia o nadobudnutí platnosti, doby platnosti, možnosti vypovedania dohody, možnosti zmeny dohody a spôsobe ukončenia platnosti dohody. 	O	N	Ide o tzv. typizovaný akt EÚ-grantová zmluva, ktorý štandardne Európska komisia používa vo vzťahu k všetkým členským štátom EÚ. Rovnaký vzor bol použitý vo vzťahu k SR aj pri pridelení grantu-veterná smršť vo Vysokých Tatrách, ktorá bola schválená uznesením vlády SR č.611 zo 17.augusta 2005 k princípom používania Fondu solidarity Európskej únie v podmienkach Slovenskej republiky.	
Úrad vlády Slovenskej republiky, sekcia vládnej legislatívy-odbor aproximácie práva	5.		Všeobecne k návrhu 
Odporúčame do návrhu doplniť ustanovenie, ktoré bude upravovať spôsob, prípadne čas nadobudnutia platnosti dohody v zmysle čl. 35 Pravidiel pre uzatváranie medzinárodných zmlúv a zmluvnú prax schválené uznesením vlády SR č. 743 z 21. októbra 2009. Zmenu textu návrhu dohody je však potrebné konzultovať s Európskou komisiou. 	O	N	Ide o tzv. typizovaný akt EÚ-grantová zmluva, ktorý štandardne Európska komisia používa vo vzťahu k všetkým členským štátom EÚ. Rovnaký vzor bol použitý vo vzťahu k SR aj pri pridelení grantu-veterná smršť vo Vysokých Tatrách, ktorá bola schválená uznesením vlády SR č.611 zo 17.augusta 2005 k princípom používania Fondu solidarity Európskej únie v podmienkach Slovenskej republiky.	
	6.		K predkladacej správe 
Žiadame do predkladacej správy doplniť rozhodnutie Európskeho parlamentu a Rady 2011/286/EÚ z 2. mája 2011 o mobilizácii Fondu solidarity Európskej únie podľa bodu 26 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení, na základe ktorého uvoľnila Európska únia prostriedky z Fondu solidarity pre Slovenskú republiku, ale aj ďalšie povodňami postihnuté členské štáty. Odporúčame do predkladacej správy doplniť informáciu o tom, že ide o medzinárodnú zmluvu, prípadne informáciu o druhu medzinárodnej zmluvy. 

 	O	ČA	Rozhodnutie doplnené. Podľa nášho
názoru  ide o medzivládnu dohodu a
nie zmluvu.	
	7.		K čl. 1 a 8 
Rozhodnutie Komisie uvedené v čl. 1 a 8 návrhu na uzatvorenie Dohody nenadobudlo platnosť a nie je uverejnené v Úradnom vestníku EÚ. Z tohto pohľadu upozorňujeme na to, že návrh na uzatvorenie dohody nemôže nadobudnúť platnosť skôr ako uvedené rozhodnutie.  	O	A	Rozhodnutie EK o schválení o grantu, ktoré sa vyžaduje uviesť v „Dohode pre vykonávanie rozhodnutia Komisie o udelení dotácie z Fondu solidarity EÚ na financovanie mimoriadnych opatrení v Slovenskej republike“(implementačnej dohode), EK schválila 7.júna 2011 a číslo schváleného rozhodnutia EK je (2011)3762.	
Ministerstvo kultúry SR	8.		Vlastný materiál - slovenská verzia 
V čl. 8 (Realizačná správa) v odst. 1 nie je dokončený text, ktorý znie „1. Prijímajúci štát zašle Komisii realizačnú správu najneskôr do šiestich mesiacov od uplynutia lehoty uvedenej v článku 4 rozhodnutia o.“ Podľa nášho názoru, znenie - v zmysle prekladu anglického originálu- by malo byť „ 1. Prijímajúci štát zašle Komisii realizačnú správu najneskôr do šiestich mesiacov od uplynutia lehoty uvedenej v článku 4 rozhodnutia o udelení dotácie“ . 	O	A		
	9.		Vlastný materiál - slovenská verzia 
V čl. 8 (Realizačná správa) v ods. 3, v druhej odrážke nie je dokončený text, ktorý znie „... výdavky uvedené v článku 4 rozhodnutia o udelení“. Podľa nášho názoru, znenie by malo byť - v zmysle prekladu anglického originálu „„ ... výdavky uvedené v článku 4 rozhodnutia o udelení dotácie“ alebo skrátene „„„... výdavky uvedené v článku 4 rozhodnutia“. 
	O	A		
	10.		Vlastný materiál - slovenská verzia 
Číslovanie odsekov celej slovenskej verzie Prílohy II je potrebné opraviť podľa anglického originálu. V slovenskej verzii začína číslovanie (asi nedopatrením) až od čísla 5. 
 	O	A		
                         	11.		Vlastný materiál 
V čl. 5 bod 1 navrhujeme zahrnúť aj možnosť prispieť z Fondu solidarity EÚ na obnovu a odstránenie škôd spôsobených povodňami na nehnuteľných kultúrnych pamiatkach. 	O	N	Vzhľadom k rešpektovaniu zásadnej
pripomienky MF SR nie je možné akceptovať.	
	12.		Všeobecne k návrhu 
z navrhovaného materiálu vyplýva, že gestor zamýšľa uzatvorenie predmetného medzinárodného dokumentu ako medzinárodnej zmluvy (viď návrh uznesenia vlády), preto odporúčame uplatniť postupy v zmysle Pravidiel vlády Slovenskej republiky pre uzatváranie medzinárodných zmlúv a zmluvnú prax schválených uznesením vlády SR č. 743/2009 (t.j. napr. splniť náležitosti úrovne medzinárodnej zmluvy – zmluvy uzatvárané v mene Slovenskej republiky sa uzatvárajú ako prezidentské, ďalej náležitosti správneho uvedenia názvu zmluvy vrátane uvedenia zmluvných strán, ako aj doplnenia zmluvy o záverečné ustanovenia a ustanovenia týkajúceho sa riešenia sporov). 	O	N	Ide o tzv. typizovaný akt EÚ-grantová zmluva, ktorý štandardne Európska komisia používa vo vzťahu k všetkým členským štátom EÚ. Rovnaký vzor bol použitý vo vzťahu k SR aj pri pridelení grantu-veterná smršť vo Vysokých Tatrách, ktorá bola schválená uznesením vlády SR č.611 zo 17.augusta 2005 k princípom používania Fondu solidarity Európskej únie v podmienkach Slovenskej republiky.	
	13.		K obalu 
na obale odporúčame ako spolu podpisujúceho uviesť ministra zahraničných vecí Slovenskej republiky.  	O	A		
Ministerstvo zdravotníctva SR	14.		predkladacia správa 
V predkladacej správe aj v doložke vplyvov sa konštatuje, že vyrefundované prostriedky budú uložené na účet vedený Ministerstvom financií Slovenskej republiky zriadený na tento účel. Takto uložené prostriedky na osobitnom účte by v budúcnosti mohli byť v prípade potreby použité na riešenie mimoriadnych udalostí v Slovenskej republike. Nakoľko materiál presne neobsahuje účel ich použitia ani spôsob, kto bude rozhodovať o ich použití ( podľa navrhovaného spôsobu by tieto finančné prostriedky neboli pravdepodobne príjmom štátneho rozpočtu a so zriadeným účtom by disponovalo len Ministerstvo financií Slovenskej republiky) o d p o r ú č a m e do materiálu, resp. uznesenia doplniť zodpovedného, pravdepodobne Ministerstvo financií Slovenskej republiky, na vytvorenie systémového riešenia.  	O	N	Vzhľadom k akceptovanej zásadnej
požiadavke MF SR bod č.15, bude toto
riešené až v samostatnom  materiály
predkladanom  na rokovaní vlády SR do konca septembra 2011.

Ministerstvo financií SR	15.		Predkladacej správe 
Z predposledného odseku na prvej strane Predkladacej správy žiadam vypustiť druhú, tretiu a štvrtú vetu ktoré sa týkajú spôsobu vedenia prostriedkov dotácie z Fondu solidarity, t. j. upraviť text tak, aby ostala len prvá veta o tom, že z možných foriem použitia bola určená forma refundácie už realizovaných výdavkov. Uvedené tvrdenia nie sú vecne správne a súčasne nesúhlasím s navrhovaným spôsobom vedenia prostriedkov poskytnutých z Fondu solidarity EÚ. Ďalší postup vo vzťahu k vedeniu predmetných prostriedkov bude doriešený v spolupráci s Ministerstvom financií SR a bude súčasťou materiálu, ktorý bude predložený na rokovanie vlády SR do konca septembra 2011.  	Z	A		
	16.		Predkladacej správe 
V Predkladacej správe žiadam odstrániť odsek „Návrh dohody okrem iného upravuje oblasť použitia schválenej dotácie, ktorú podľa článku 5 návrhu tejto dohody bude možné použiť na financovanie operácií v rámci opatrenia „Okamžité obnovenie pracovného poriadku infraštruktúry a závodov v oblastiach energetiky, vodného hospodárstva a odpadových vôd, telekomunikácií, dopravy, zdravotníctva a školstva“, ktoré budú predmetom refundácie z dotácie poskytnutej z Fondu solidarity Európskej únie. Použitie poskytnutej dotácie je limitované 12 - mesačným obdobím, ktoré plynie od vyplatenia dotácie Európskou komisiou.“, a to z dôvodu, že v predchádzajúcich častiach Predkladacej správy sa uvádza, že bola určená forma refundácie už vynaložených výdavkov SR a preto už k ďalšiemu použitiu prijatých finančných prostriedkov v tomto čase nedôjde. 	Z	A		
	17.		Vlastnému materiálu 
V Článku 5 materiálu odporúčam vypustiť slová v zarážke a ponechať len samotný bod 1, a to z dôvodu výrazného obmedzenia Ministerstva životného prostredia SR pri vydokladovaní sumy na refundáciu. 	O	N	Požiadavkou EK bolo bližšie špecifikovať uvedené opatrenia.
	
	18.		časti Vplyvy na rozpočet verejnej správy, na zamestnanosť vo verejnej správe a financovanie návrhu 
V časti Vplyvy na rozpočet verejnej správy, na zamestnanosť vo verejnej správe a financovanie návrhu navrhujem vetu „Návrh dohody upravuje oblasť použitia schválenej dotácie, ktorú podľa článku 5 návrhu tejto dohody bude možné použiť na financovanie operácií v rámci opatrenia „Okamžité obnovenie pracovného poriadku infraštruktúry a závodov v oblastiach energetiky, vodného hospodárstva a odpadových vôd, telekomunikácií, dopravy, zdravotníctva a školstva“, ktoré budú predmetom refundácie z dotácie poskytnutej z fondu solidarity.“ nahradiť vetou: „Návrh dohody upravuje druhy opatrení, výdavky ktorých si môže Slovenská republika refundovať z Fondu solidarity EÚ.“, nakoľko bola určená forma refundácie už vynaložených výdavkov SR a preto už k ďalšiemu použitiu prijatých finančných prostriedkov v tomto čase nedôjde. 	O	A		
	19.		časti Vplyvy na rozpočet verejnej správy, na zamestnanosť vo verejnej správe a financovanie návrhu 
V časti Vplyvy na rozpočet verejnej správy, na zamestnanosť vo verejnej správe a financovanie návrhu je potrebné vypustiť vetu „Týmito prostriedkami si štátny rozpočet refunduje už vynaložené výdavky vo výške 112,6 mil. EUR z roku 2010.“, a to v nadväznosti na prvú pripomienku. 	O	A		
	20.		časti Vplyvy na rozpočet verejnej správy, na zamestnanosť vo verejnej správe a financovanie návrhu 
V časti Vplyvy na rozpočet verejnej správy, na zamestnanosť vo verejnej správe a financovanie návrhu, bode 2.3.3., navrhujem odstrániť vetu: „Použitie poskytnutej dotácie je limitované 12 - mesačným obdobím, ktoré plynie od vyplatenia dotácie Európskou komisiou.“, a to z dôvodu, že dvanásťmesačný limit sa vzťahuje na využitie dotácie v prípade krytia nových výdavkov. Keďže však bola určená forma refundácie už vynaložených výdavkov SR, je táto veta bezpredmetná. 	O	A		
	21.		časti Vplyvy na rozpočet verejnej správy, na zamestnanosť vo verejnej správe a financovanie návrhu 
V časti Vplyvy na rozpočet verejnej správy, na zamestnanosť vo verejnej správe a financovanie návrhu žiadam v tabuľke č. 4 sumu 20 431 841 eur uvádzať v riadku „granty a transfery“ a nie v riadku „nedaňové príjmy“. 	O	A		
Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná